ddrg/super_eurlex huggingface dataset:
17.

bemærker med stor bekymring, at dette har medført, at Verdensbanken ikke er i stand til at reagere over for en række lande, som krisen har gjort særligt sårbare, men som ikke opfylder kriterierne for modtagelse af støtte fra Den Internationale Bank for Genopbygning og Udvikling (IBRD) eller den internationale udviklingssammenslutning (IDA) eller betingelserne i tildelingsmodellerne, der kræver påvisning af låntagernes kreditværdighed og deres »gode præstationer«; mener, at denne mangel på sammenhæng i finansieringen tydeliggør de væsentligste problemer i forbindelse med Verdensbankens politik, som tager sigte på at minimere risikoen for institutionen og de medlemmer, som ikke har behov for lån, på bekostning af de udviklingslande, som har behov herfor;
G.

der henviser til, at det svenske EU-formandskab har drøftet den ændrede lov med de litauiske myndigheder, og at den nye præsident for Republikken Litauen har erklæret, at hun vil sørge for at sikre, at loven er i overensstemmelse med EU's krav og internationale krav,
14.

opfordrer Rådet og Kommissionen til at samarbejde med medlemsstaterne i Middelhavsområdet og landene i Nordafrika i betragtning af disse landes betydelige potentiale med hensyn til energiressourcer samt de store muligheder for disse landes egen udvikling navnlig inden for Barcelona-processen; tilskynder navnlig til anvendelse af sol- og vindenergi i disse regioner; glæder sig over de nylige fremskridt, der er gjort med Desertec Industrial Initiative med henblik på at udnytte det meget store potentiale for solenergi i Mellemøsten og Nordafrika; understreger, at EU's aktioner i forbindelse med Desertec-projektet skal være sammenhængende og rettet mod aktiv deltagelse i udviklingen af landene i Nordafrika og i Mellemøsten; opfordrer derfor de virksomheder og medlemsstater, der er involveret i dette projekt, til i tæt samarbejde med Kommissionen at fremme udviklingen gennem en egentlig teknologioverførsel og kapacitetsopbygning rettet mod lokale virksomheder og civilsamfund for at sikre ejerskab og opbygge et vedvarende partnerskab med de lande i Middelhavsområdet, hvor Desertec skal udvikles;
26.

understreger behovet for at styrke forebyggelsesforanstaltningerne til håndtering af alle typer naturkatastrofer ved at fastlægge fælles strategiske retningslinjer for at sikre en bedre samordning mellem medlemsstaterne samt en bedre fælles funktionsevne for og samordning af de forskellige fællesskabsinstrumenter (strukturfondene, Solidaritetsfonden, den kommende ELFUL og LIFE+ og det nye instrument for beredskab og hurtig indsats i katastrofesituationer), for ikke at nævne nødvendigheden af at inddrage andre eksisterende instrumenter som statsstøtte til regionale formål eller lån fra Den Europæiske Investeringsbank med det formål at rette op på de skader, som naturkatastroferne har forvoldt; opfordrer Kommissionen til at aflægge rapport om de fællesskabsmidler, der er bevilget til beskyttelse mod skovbrande, og om, hvorvidt de er blevet anvendt på tilfredsstillende vis;
18.

fremhæver Tadsjikistans rolle som nabo til Afghanistan og de hermed forbundne spørgsmål vedrørende narkotika, terrorisme og ekstremisme og konstaterer, at Tadsjikistan har potentiale til at skabe en moderne, fungerende stat, der kan optræde som et bolværk mod udbredelsen af terrorisme fra Afghanistan og regionen som helhed; betoner vigtigheden af et endnu tættere samarbejde med Tadsjikistan for at hjælpe landet med at skabe en stabil og fungerende stat; understreger, at kampen mod terrorisme ikke kan bruges som et påskud for undertrykkelse og intimidering af oppositionen, men må føres under fuld overholdelse af menneskerettighederne og de borgerlige rettigheder;
A.

der henviser til betydningen af de politiske, økonomiske og kulturelle bånd mellem Den Europæiske Union og Syrien; der henviser til, at Syrien har en vigtig rolle at spille i forbindelse med at opnå varig fred og stabilitet i Mellemøsten; der henviser til de positive begivenheder i denne forbindelse, der udgør et grundlag for at genoptage bestræbelserne for at indgå associeringsaftalen,
7.

mener, for så vidt som en international aftale er nødvendig, at det i forbindelse med en sådan aftale som et absolut minimum skal sikres: a) at data overføres og behandles udelukkende med henblik på bekæmpelse af terrorisme som defineret i artikel 1 i Rådets rammeafgørelse 2002/475/RIA af 13. juni 2002 om bekæmpelse af terrorisme (10) og de har tilknytning til individer eller terrororganisationer, der er klassificeret som sådanne også af EU b) at behandlingen af sådanne data i forbindelse med overførsel (som kun må finde sted ved hjælp af et »push«-system) samt lagring og anvendelse ikke står i misforhold til formålet med overførslen og den efterfølgende behandling af disse data c) at anmodningerne om overførsel baseres på konkrete, afgrænsede sager, er tidsmæssigt begrænsede og kræver retlig godkendelse, at en eventuel efterfølgende behandling er begrænset til data med tilknytning til personer eller organisationer, der er genstand for efterforskning i USA, og at data, som ikke har en sådan tilknytning slettes d) at EU-borgere og -virksomheder får den samme ret til forsvar, de samme proceduremæssige garantier og den samme adgang til domstolene som i EU, og at overførselsanmodningernes lovlighed og forholdsmæssighed underkastes domstolskontrol i USA e) at overførte data er omfattet af de samme bestemmelser vedrørende indbringelse af klager for domstolene som dem, der gælder for data, der beror i EU, herunder erstatningskrav i tilfælde af ulovlig behandling af personoplysninger f) at aftalen forbyder, at de amerikanske myndigheder anvender SWIFT-data til formål, der ikke har tilknytning til finansiering af terrorisme, og at det endvidere forbydes at overføre sådanne data til tredjepart bortset fra de offentlige myndigheder, der har ansvaret for bekæmpelse af finansiering af terrorisme g) at de involverede parter strengt overholder en gensidig ordning, som forpligter de ansvarlige amerikanske myndigheder til efter anmodning at overføre relevante finansielle oplysninger til de ansvarlige EU-myndigheder h) at aftalen ved hjælp af en udløbsklausul udtrykkeligt begrænses til en midlertidig periode på højst 12 måneder, uden at det berører den procedure, der i henhold til Lissabontraktaten skal følges i forbindelse med en eventuel ny aftale på dette område i) at den midlertidige aftale indeholder klare bestemmelser om, at de amerikanske myndigheder skal underrettes, så snart Lissabontraktaten er trådt i kraft, og at der vil blive forhandlet om en eventuel ny aftale på basis af det nye EU-retsgrundlag, hvor Europa-Parlamentet og de nationale parlamenter inddrages i fuld udstrækning;
B.

der henviser til, at lovforslaget foreslår indførelsen af hårdere straffe for at kriminalisere homoseksualitet og straffe dem, som formodes at være lesbiske, bøsser, biseksuelle eller transseksuelle, med fængsling for livstid eller dødsstraf,
5.

opfordrer indtrængende de aserbajdsjanske myndigheder til at udvise særlig bevågenhed for så vidt angår cilvilsamfundsaktivisters sikkerhed og frihed, særlig sådanne aktivister, som er aktive i ikkestatslige ungdomsorganisationer, samt journalister og mediefolk, til at tage øjeblikkelige skridt til at gøre det muligt for borgerne at deltage i fredelige, demokratiske aktiviteter, til at tillade, at sådanne aktiviteter arrangeres frit og uden indblanding fra regeringens side, og til at beskytte journalister efter den seneste tids bølge af vold med repræsentanter for medierne;
22.

anmoder Kommissionen og medlemsstaternes regeringer om at yde finansiel støtte til TV Belsat og om at rette en indtrængende opfordring til den belarussiske regering om at registrere Belsat officielt i Belarus; opfordrer den belarussiske regering til som et tegn på sin gode vilje og forandringsvilje at give det belarussiske European Humanities University, der er i eksil i Vilnius (Litauen), mulighed for lovligt at vende tilbage til Belarus med reelle garantier for, at det kan fungere frit og genetablere sig under passende betingelser for dets fremtidige udvikling i Minsk, navnlig ved at give det tilladelse til at genetablere sit bibliotek i Minsk og stille lokaler til dets rådighed samt skabe betingelserne for, at den omfattende samling af værker på belarussisk, russisk, engelsk, tysk og fransk kan gøres frit tilgængelig for alle;
5.

anerkender, at der fortsat er behov for MONUC's tilstedeværelse, og kræver, at der gøres enhver tænkelig indsats for, at MONUC kan udøve sit mandat uden indskrænkninger for at beskytte dem, der er truet; opfordrer i dette øjemed Rådet til at spille en ledende rolle for at sikre, at FN's Sikkerhedsråd støtter MONUC's operationelle kapacitet ved at udarbejde en bedre definition af dens prioriteringer, hvoraf der for øjeblikket findes 41;
24.

opfordrer indtrængende Kommissionen til at inddrage Parlamentet snævert i de igangværende forhandlinger; henleder derfor opmærksomheden på behovet for at genforhandle rammeaftalen om forbindelserne mellem Parlamentet og Kommissionen, således at den kommer til at afspejle Lissabontraktatens handelsbestemmelser om, at EU-handelspolitikken skal underkastes strengere demokratisk kontrol; har til hensigt at revidere rammeaftalen med henblik på at indføre fuld deltagelse af Parlamentet i EU's internationale forhandlinger om handel, således at den navnlig sikrer: a) at Parlamentet, før der indledes forhandlinger, informeres om det valgte retsgrundlag b) at Rådet i tilfælde af en formel anmodning fra Parlamentet indvilliger i ikke at tillade, at der indledes forhandlinger, før Parlamentet har givet udtryk for sin holdning til det foreslåede forhandlingsmandat på grundlag af en betænkning fra det kompetente udvalg c) at Parlamentet forsynes med regelmæssig, fyldestgørende og rettidig information under alle bilaterale og multilaterale forhandlinger om handel d) at Kommissionen, hvis Parlamentet på noget tidspunkt under forhandlingerne vedtager henstillinger angående gennemførelsen, vil tage hensyn til disse, før der indgås en aftale e) at der udarbejdes og anvendes en interinstitutionel fortegnelse over alle de dokumenter, som Kommissionen giver det særlige udvalg, der er omhandlet i artikel 207, stk. 3, i om traktaten om Den Europæiske Unions funktionsmåde;
1.

finder, at forordning (EF) nr. 1049/2001 efter Lissabontraktatens ikrafttræden omgående bør opdateres ved: a) at dens rækkevidde udvides til at omfatte alle de EU-institutioner, -organer, -kontorer og -agenturer, der i øjeblikket ikke er omfattet, såsom Det Europæiske Råd, Den Europæiske Centralbank, Domstolen, Europol og Eurojust b) at bestemmelserne vedrørende lovgivnings- og ikke-lovgivningsprocedurer ændres under henvisning til de nye definitioner, der er indeholdt i traktaterne c) at der foretages en opdatering, på grundlag af Domstolens seneste retspraksis, navnlig af reglerne om behandling af interne dokumenter, oplysninger og data for at sikre en mere vidtgående adgang til de udtalelser fra Juridisk Tjeneste, der udarbejdes i forbindelse med beslutningsprocessen, dokumenter og oplysninger vedrørende medlemsstaternes repræsentanter, når de agerer som medlemmer af Rådet – herunder akter, forslag og fremsatte ændringsforslag, udskrifter fra dets møder, medlemmernes holdninger og stemmeafgivningen i Rådet, herunder i dets arbejds- og ekspertgrupper – dokumenter vedrørende internationale aftaler, beskyttelsen af personoplysninger og forretningsmæssige interesser, indholdet af institutionernes databaser etc. d) at der gives adgang til de oplysninger, der findes i EU-institutionerne, hvilket vil muliggøre en objektiv evaluering af gennemførelsen af EU-bestemmelser, -retsakter, -foranstaltninger og -programmer i medlemsstaterne; at der sikres en øget finansiel gennemsigtighed ved at forelægge nærmere oplysninger vedrørende EU-budgettet, dets gennemførelse og modtagere af EU-midler og -tilskud e) at der i en gennemsigtig procedure og helt i overensstemmelse med demokratiske principper og retsstatsprincippet fastsættes generelle principper og indskrænkninger, der er begrundet i offentlige eller private interesser, hvorved aktindsigten begrænses i forhold til dokumenter, der undtagelsesvis er klassificeret som »Très Secret/Top Secret«, »Secret« eller »Confidentiel« med henblik på beskyttelsen af EU's væsentlige interesser (artikel 9 i forordning (EF) nr. 1049/2001) f) at der gives en definition af de principper, der kan udvikles ved hjælp af interinstitutionelle aftaler i henhold til artikel 295 i TEUF med henblik på at sikre en koordineret implementering af de nye regler om bedre lovgivning g) at EU-dokumenter gøres lettere tilgængelige ved oprettelsen af mere brugervenlige systemer h) at Parlamentet optræder som et eksempel til efterfølgelse i EU ved at sikre størst mulig åbenhed, gennemsigtighed og aktindsigt;
17.

mener, at det nye forslag om at indføre en Euro-Middelhavsinvesteringsfacilitet er et vigtigt skridt hen imod centralisering og formidling af informationer ved hjælp af et eneste netværk, som sætter erhvervslivet i stand til at skaffe sig et generelt overblik over vilkårene for handel og investeringer i regionen; understreger, at dette instrument bør være et supplement til de eksisterende netværk;
3.

opfordrer Kommissionen til over for Parlamentet og over for medlemsstaterne præcist at angive, hvilke konventioner, der henhører under Den Europæiske Unions kompetence, og hvilke der henhører under subsidiaritetsprincippet;
D.

der henviser til, at EU med Lissabon-dagsordenen har sat sig det mål at styrke sin økonomi ved blandt andet at forbedre sin konkurrenceevne i verdensøkonomien; der henviser til, at konkurrence kan anses for retfærdig, når der opereres med klare regler for såvel producenter som for eksportører og importører, og når den bygger på fælles sociale og miljømæssige forudsætninger og værdier,
3.

henstiller derfor indtrængende til den kinesiske regering at vedtage et moratorium for dødsstraf uden yderligere forsinkelse og uden betingelser, hvilket vil blive opfattet som et afgørende skridt hen imod afskaffelse af dødsstraffen; fordømmer på det kraftigste henrettelsen af de to tibetanere Lobsang Gyaltsen og Loyak og af de ni etniske uighurer efter henholdsvis begivenhederne i marts 2008 i Lhasa og opstanden den 5.-7. juli 2009 i Urumqi; opfordrer de kinesiske myndigheder til at suspendere alle andre dødsdomme afsagt af Folkedomstolen i Lhasa og Urumqi og at forvandle disse straffe til fængselsstraffe, hvis der er nogle, som bliver fundet skyldige i voldshandlinger; fordømmer ligeledes de for to år suspenderede dødsdomme mod Tenzin Phuntsok og Kangtsuk efter protestaktionerne i marts 2008 og den livsvarige fængselsdom mod Dawa Sangpo, og fremhæver sine betænkeligheder med hensyn til, hvorvidt disse fik en retfærdig rettergang;
opfordrer derfor Rådet til at undersøge muligheden af at iværksætte en ny ESFP-aktion i mindre målestok parallelt med operation EUNAVFOR Atalanta for at bidrage til uddannelsen af den føderale overgangsregerings sikkerhedsstyrker og derved bringe eksisterende initiativer - bl.a. Frankrigs initiativ i Djibouti og Ugandas initiativ inden for rammerne af Amisoms uddannelsesprogram - i overensstemmelse med hinanden og sikre, at de fører til samme aktionstype; glæder sig i den forbindelse over, at medlemsstaterne den 17. november 2009 godkendte krisestyringskonceptet for en eventuel ny ESFP-operation for Somalia, men understreger, at vedtagelsen af konceptet på ingen måde foregriber afgørelsen om at iværksætte en mission, som kun kan træffes efter en mere indgående undersøgelse af situationen på stedet, idet det sikres, at menneskerettighederne respekteres, at der bliver udbetalt løn, at der stilles det fornødne udstyr til rådighed, og at de uddannede sikkerhedsstyrker integreres i de statslige strukturer og kommandostrukturerne, således at de ikke vender sig mod den regering, de skal beskytte, når de vender tilbage;
20.

opfordrer til indførelse af ordninger, som kan gøre det lettere for kvinder, der er ofre for kønsrelateret vold og menneskehandel, at få adgang til gratis retshjælp, således at de kan gøre deres rettigheder gældende inden for hele EU; betoner nødvendigheden af at forbedre samarbejdet mellem juridiske eksperter og udvekslingen af bedste praksis i bekæmpelsen af forskelsbehandling og kønsrelateret vold, og at gøre en indsats for at nedbryde hindringerne for et bedre kendskab til lovgivningen i andre medlemslande, herunder straffe for kønsrelateret vold og tilholdsforanstaltninger over for voldsudøvende mænd;
95.

mener, at prioriteringerne på det civilretlige område først og fremmest skal opfylde de behov, som borgere og virksomheder giver udtryk for, samtidig med at retsmaskineriet hele tiden forenkles og der skabes mere enkle, klarere og mere tilgængelige procedurer for at sikre, at de grundlæggende rettigheder og forbrugerbeskyttelsen håndhæves korrekt; roser Kommissionens beslutninger om at fremsætte et forslag om testamenter og arv og præsentere en grønbog om reglerne for formueforholdet mellem ægtefæller i forbindelse med separation og skilsmisse, men kræver i dette øjemed: — at der træffes yderligere foranstaltninger til at fremme alternativ tvistbilæggelse, navnlig med henblik på at forbedre adgangen til domstolene for forbrugere; indførelse af ordninger for kollektive søgsmål på fællesskabsplan med henblik på at give borgere og virksomheder bedre søgsmålsadgang, samtidig med at det understreges, at dette ikke må føre til en unødvendig opsplitning af den nationale retspleje — at der fremsættes forslag om et enkelt og selvstændigt europæisk system for udlæg i og andre former for foreløbig sikring af bankindeståender, afskaffelse af krav til legalisering af dokumenter, bestemmelser med henblik på at udfylde de tilbageværende huller i Rom II-forordningen (8) angående individets rettigheder og ærekrænkelser, en definitiv løsning på problemet med bilaterale aftaler om jurisdiktion og anerkendelse og fuldbyrdelse af domme, om nødvendigt ved hjælp af en protokol til den næste tiltrædelsestraktat, der skal indgås; man skal desuden overveje et forslag til et internationalt instrument, der skal muliggøre en grundig kontrol af alle domme fra tredjelande, før de kan anerkendes og håndhæves i en medlemsstat, og bestemmelser med henblik på at udfylde de huller, Domstolen har fremhævet på det selskabsretlige område, et forslag om beskyttelse af sårbare voksne og et forslag til forordning, om nødvendigt vedtaget ved udvidet samarbejde, om den lovgivning, der finder anvendelse i ægteskabssager og sager om forældremyndighed, på grundlag af børns tarv og ikke-forskelsbehandling af partnere — at man gør sig nøje overvejelser om en form for foreløbigt fællesskabsretsmiddel som supplement til de nationale domstoles retsmidler, om forskellene i de nationale retlige fremgangsmåder med hensyn til ejendomsforbehold og andre lignende mekanismer, om anerkendelse af internationale adoptioner og om hele spørgsmålet om gensidig anerkendelse af civilstandsdokumenter — en EU-konfliktkodeks, der i ét instrument samler alle de bestemmelser, der på dette område vedtages af EU-lovgiveren senest i 2013, for at markere 45-årsdagen for Bruxelles-konventionen, hvis indgåelse var en milepæl i den internationale privatret — at den praktiske anvendelse af den omfattende innovative lovgivning, der til dato er vedtaget inden for europæisk civil retspleje, undersøges med henblik på at forenkle den, hvor det er muligt, og kodificere den til en enkelt retsakt, der samler al fællesskabslovgivning, der er vedtaget på området;
B.

der henviser til, at ifølge artikel 147 i Nicaraguas forfatning, som blev indsat i 1995 ikke er muligt at stille op til to på hinanden følgende præsidentperioder, og at præsident Ortega ulovligt forsøger at omgå denne bestemmelse i forfatningen, for at han kan stille op ved valget i 2011 og opnå sin anden præsidentperiode,
7.

minder om, at den internationale aftale bør sikre, at de samlede reduktioner af drivhusgasemissioner i de udviklede lande når op i den høje ende af de 25-40 % i forhold til 1990-niveauerne inden 2020, som anbefalet i IPCC's fjerde evalueringsrapport, idet de nyeste forskningsdata tyder på, at der mindst er behov for en 40 % emissionsreduktion; opfordrer til, at disse reduktioner opnås internt; minder om, at der bør fastsættes et langsigtet mål for EU og de andre udviklede lande på mindst 80 % inden 2050 i forhold til 1990; erindrer om, at de globale drivhusgasemissioner bør begynde at falde senest i 2015; fremhæver nødvendigheden af, at de reduktionsmål, der fastlægges i den internationale aftale, er i overensstemmelse med 2 °C-målet og med den seneste udvikling inden for forskning; anmoder derfor om, at aftalen tages op til revision hvert femte år for at sikre, at reduktionsmålene er ambitiøse nok til at opfylde 2 °C-målet, og at disse mål fortsat er i overensstemmelse med den seneste udvikling inden for forskning; opfordrer til, at der etableres en global CO2-opgørelsesmekanisme;
17.

bekræfter, at det er de enkelte landes ansvar at garantere fødevaresikkerhed, og at planer om at løse udfordringerne i forbindelse med fødevaresikkerhed bør formuleres, koordineres, vedgås og styres på nationalt plan på grundlag af høringer af alle de relevante aktører; understreger, at fødevaresikkerhed bør have høj prioritet, og at dennes betydning bør fremgå af de nationale programmer og budgetter; understreger, at god regeringsførelse bør spille en væsentlig rolle, og at der skal tages hånd om korruption på nationalt plan; mener, at kampen mod sult skal være baseret på anerkendelse af retten til fødevaresuverænitet, defineret ved et lands eller en regions mulighed for på demokratisk vis at gennemføre sin egen landbrugs- og fødevareprispolitik, prioriteter og strategier;
18.

anser det for afgørende, at Kommissionen samtidig med foranstaltningerne for et »tobaksfrit Europa« og i tæt samarbejde med medlemsstaterne udstyrer sig selv nye metoder til at bekæmpe de forskellige former for ulovlig handel med og forfalskning af tobaksprodukter, især over internettet, i lyset af den umiddelbare og voksende fare, disse udgør for forbrugernes sundhed;
5.

opfordrer Kommissionen til at undersøge muligheden af et lovforslag, der har det specifikke formål at sikre erstatning til passagerer hos luftfartsselskaber, der går konkurs, og som fastsætter økonomiske og administrative foranstaltninger, herunder princippet om fælles ansvar for passagerer, hvorved alle luftfartsselskaber, der flyver på samme rute med ledige sæder, i tilfælde af luftfartsselskabers konkurs, ville sikre hjemtransport af passagerer, der er strandet i en anden lufthavn end udrejselufthavnen, og, hvis den finder et sådant lovforslag relevant, at forelægge det senest den 1. juli 2010; anmoder Kommissionen om, at den sideløbende med en gennemgang af pakkerejsedirektivet forelægger forslag til en udvidelse af hjemtransport– eller omdirigeringsmulighederne for berørte passagerer;
11.

opfordrer de thailandske myndigheder til øjeblikkeligt at stoppe tilbageholdelsen af 158 laotiske hmong-flygtninge og tillade dem at bosætte sig i Thailand eller i USA, Canada, Nederlandene eller Australien, der allerede har givet udtryk for at ville tage imod dem; opfordrer også den thailandske regering til at garantere, at alle laotiske Hmong i Huay Nam Khao-lejren får adgang til sagsbehandling og procedurer til afgørelse af status, for det tilfælde at de ønsker at søge om asyl;